ಪಿ ಲಲಿತಾ ಕುಮಾರಿ

## ಪಿ ಲಲಿತಾ ಕುಮಾರಿ
thumb|ಪಿ ಲಲಿತಾ ಕುಮಾರಿ
ಪಿ ಲಲಿತಾ ಕುಮಾರಿ ಪೊಪುರಿ ಲಲಿತಾ ಕುಮಾರಿ, ಅರೆನ ಪೆನ್ನಾಮ ವೊಲ್ಗಾ ಪನ್ಪಿನ ಪುದರ್ಡ್ ಜನಪ್ರಿಯತೆ ಪಡೆಯಿನ ಒರಿ ತೆಲುಗು ಕವಿ ಬೊಕ್ಕ ಬರವುದಕುಲು ಅರೆನ ಸ್ತ್ರೀವಾದಿ ದೃಷ್ಟಿಕೋನೊಗು ಪುದರ್ ಪೋಯಿನ ಒರಿ. ಮೇರ್ 2015ಡ್ ತೆಲುಗು ಬಾಸೆದ 'ವಿಮುಕ್ತ ಕಧಾ ಸಂಪುತಿ' ಪನ್ಪಿನ ಕಿನ್ಯ ಕತೆತ ಸಂಕಲನೊಗು ಪ್ರತಿಷ್ಠಿತ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿನ್ ಗೆಂದಿಯೆರ್. ಒರಿ ಬರವುದ ಒಟ್ಟುಗು, ಆರ್ ಒರಿ ಪ್ರೊಫೆಸರ್ ಬೊಕ್ಕ ಟಾಲಿವುಡ್ ಡ್ ಸ್ಕ್ರಿಪ್ಟಿಂಗ್ ವಿಭಾಗೊದ ಮುಖ್ಯಸ್ಥೆರಾದ್ ಲಾ ಉಲ್ಲೆರ್. ಅರೆನ ಬೇಲೆ ಸ್ತ್ರೀವಾದದ ಬಗ್ಗೆ ದೇಶಾದ್ಯಂತ ಚರ್ಚೆಲೆನ್ ಸುರು ಮಲ್ತ್ಂಡ್, ಆ ಕಲ್ಪನೆನ್ ಕಷ್ಟೊಡು ಸ್ವೀಕಾರ ಮಲ್ಪುನ ಕಾಲೊಡು. ಲೈಬ್ರರಿ ಆಫ್ ಕಾಂಗ್ರೆಸ್ ಡ್ ಅರೆನ ಅತ್ಯಂತ ಜನಪ್ರಿಯ ಪ್ರಕಟವಾದ್ ಉಪ್ಪುನ ಕೆಲಸೊಲೆನ ಸಂಗ್ರಹ ಉಂಡು, ಉಂದೆಟ್ ಆಯ್ಕೆ ಮಲ್ತಿನ ಸಣ್ಣ ಕತೆಕುಲೆನ ಇಂಗ್ಲಿಷ್ ಅನುವಾದೊಲುಲಾ ಉಂಡು.

## ಸುರುತ ಜೀವನ ಬೊಕ್ಕ ಶಿಕ್ಷಣ
ವೊಲ್ಗಾ ಗುಂಟೂರುಡ್ ನವೆಂಬರ್ ೨೭, ೧೯೫೦ಡ್ ಪುಟ್ಟುವೆರ್. ೧೯೭೨ಡ್ ಆಂಧ್ರ ವಿಶ್ವವಿದ್ಯಾಲಯೊಡ್ದ್ ತೆಲುಗು ಸಾಹಿತ್ಯೊಡು ಎಂಎ ಮಲ್ತೆರ್.

## ಕೆಲಸ
ಎಂಎ ಮಲ್ತಿನ ಬುಕ್ಕೊ ವೊಲ್ಗಾ 1973 ಡ್ದ್ 1986 ಮುಟ್ಟ ತೆನಾಲಿದ ವಿಎಸ್ಆರ್ & ಎನ್ವಿಆರ್ ಕಾಲೇಜ್ ಡ್ ತೆಲುಗು ಪ್ರಾಧ್ಯಾಪಕೆರಾದ್ ಸೇರ್ದೆರ್. ನನೊಂಜಿ ಸರ್ತಿ, 1986-1995 ದ ನಡುಟು ಉಶಾಕಿರಣ್ ಮೂವೀಸ್ ಡ್ ಹಿರಿಯ ಕಾರ್ಯನಿರ್ವಾಹಕೆರಾದ್ ಸ್ಕ್ರಿಪ್ಟಿಂಗ್ ವಿಭಾಗೊಡು ಬೇಲೆ ಮಲ್ತೆರ್. ನನೊಂಜಿ ಸರ್ತಿ 1991ಡ್ ಅಸ್ಮಿತಾ ರಿಸೋರ್ಸ್ ಸೆಂಟರ್ ಫಾರ್ ವುಮೆನ್ ಪನ್ಪಿನ ತೆಲಂಗಾಣ ಮೂಲದ ಒಂಜಿ ಎನ್ಜಿಒಡ್ ಸೇರ್ದೆರ್, ಉಂದು ಮಹಿಳೆಯೆರೆನ ಸಮಸ್ಯೆಲೆನ್ ತೂಪುಂಡು, ಅಯಿತ ಅಧ್ಯಕ್ಷೆರಾದ್ ಬೊಕ್ಕ ಇತ್ತೆ ಸಂಸ್ಥೆದ ಅಧ್ಯಕ್ಷೆರಾದ್ ಸೇವೆ ಮಲ್ತೊಂದುಲ್ಲೆರ್. ಭಾರತೀಯ ರಾಷ್ಟ್ರೀಯ ಪುಸ್ತಕ ಟ್ರಸ್ಟ್ ದ ತೆಲುಗು ಸಲಹಾ ಮಂಡಳಿದ ಕ್ರಿಯಾಶೀಲ ಸದಸ್ಯೆ ಆಯಿನ ಅಸಿಮಿತಾ ಸಂಸ್ಥೆದ ಸಂಪಾದಕೀಯವಾದ್ ವಮತಿಂತಿ ಮಾಸಿ (ಸೂಟ್ ಫ್ರಮ್ ದ ಕಿಚನ್) ಪನ್ಪಿನ ಪ್ರಕಟಣೆದ ಸದಸ್ಯೆ ಆದ್ ಲಾ ಉಲ್ಲೆರ್.

## ಪೆನ್ನಾಮೊಡು ಬರೆತಿನ ಕವಿ
ವೊಲ್ಗಾ ತನ್ನ ಗುಪ್ತನಾಮೊನು ಆಯ್ಕೆ ಮಲ್ತೆರ್ ದಾಯೆ ಪಂಡ ಅವು ಅರೆನ ಸೈತಿನ ಅಕ್ಕನ ಪುದರ್ ಬೊಕ್ಕ ವೊಲ್ಗಾ ನದಿ, ಅವು ಅರೆನ ಪ್ರಕಾರ 'ವೈಯಕ್ತಿಕ ಬೊಕ್ಕ ರಾಜಕೀಯದ ಪರಿಪೂರ್ಣ ಮಿಶ್ರಣ' ಆದಿತ್ತ್ಂಡ್ ದಾಯೆ ಪಂಡ ಅರೆನ ಸ್ವಯಂ-ವರ್ಣನೆದ 'ಎಡಪಂಥೀಯ ಒಲವುಲು'. ವೊಲ್ಗಾ ತನ್ನ ಸ್ತ್ರೀವಾದಿ ಸಾಹಿತ್ಯಿಕ ಕೃತಿಲೆಗ್ ಪುದರ್ ಪೋತುಂಡು. ಅರೆನ ಕಾದಂಬರಿಲು, ಲೇಖನೊಲು, ಕಬಿತೆಲು ಆಧುನಿಕ, ಪ್ರಗತಿಪರ ಸಿದ್ಧಾಂತೊಲೆನ್ ತೋಜಾವುನ ಪೊಣ್ಣುಲೆನ್ ಚಿತ್ರೀಕರಣ ಮಲ್ಪುಂಡು. ಕೆಲಸದ ಗುಣಮಟ್ಟೊನು ದೀವೊಂದಿಪ್ಪುನಗ ಆರ್ ಪಾತ್ರೊಲೆನ ವಾಸ್ತವಿಕತೆನ್ ಅಖಂಡವಾದ್ ದೀವೊಂದಿತ್ತೆರ್. ಕಾದಂಬರಿಲೆಗ್ ತನ್ನ ಸಮಯೊನು ಪೂರ್ತಿ ಸಮರ್ಪಣೆ ಮಲ್ಪುನ ಬದಲ್, ಆರ್ ಒರಿ ಪೂರ್ಣ ಸಮಯೊದ ಉದ್ಯೋಗಿ ಆದ್ ಇತ್ತಿನಗ ಅರೆನ ಮಾತಾ ಕಾದಂಬರಿಲೆನ್ ಬರೆಯೆರ್. ಆರ್ ತನ್ನ ಸುರುತ ಕಾದಂಬರಿ ಸಹಜಾನ್ 1986ಡ್ ಪ್ರಕಟ ಮಲ್ತೆರ್. ಈ ಕಾದಂಬರಿ ಪತ್ರಿಕೆದ ಸ್ತಂಭೊಲೆಡ್ ಒಂಜಿ ಚರ್ಚೆದ ವಿಷಯ ಆಂಡ್. ದುಂಬುದ ವರ್ಷ, ೧೯೮೭ಡ್, ಅರೆನ ರಡ್ಡನೆ ಕಾದಂಬರಿ ಸ್ವೆಚ್ಚಾ ಪ್ರಕಟ ಆಂಡ್. ಈ ರಡ್ಡ್ ಕಾದಂಬರಿಲು ಮದಿಮೆ ಒಂಜಿ ಪೊಣ್ಣುನ್ ಎಂಚ ಬಂಧನ ಮಲ್ಪುಂಡು ಬೊಕ್ಕ ಅಲೆನ ಸ್ವಾತಂತ್ರ್ಯೊನು ಎಂಚ ಕಟ್ಟ್ ದ್ ದೀಪುಂಡು ಪನ್ಪಿನೆನ್ ತೆರಿಪಾವುಂಡು.

## ಸಾಹಿತ್ಯಿಕ ಕೃತಿಗಳು
೧೯೮೩ ಅಥಾಡು, ಆಮೆ, ಮನಂ 

೧೯೮೪ ಆಗ್ನೆಸ್ ಸ್ಮೆಡ್ಲೆನ ಕತೆಕುಲು 

೧೯೮೫ ಭೂಮಿದ ಮಗೆ 

೧೯೮೬ ಸಹಜ ಕಾದಂಬರಿ ೧. 

೧೯೮೭ ಸ್ವೆಚ್ಚಾ ಕಾದಂಬರಿ 

೧೯೮೮ ಕಣ್ಣೀಟಿ ಕೇರತಾಳ ವೆನ್ನೆಲ ಕಾದಂಬರಿ 

೧೯೮೯ ಮೂಜಿ ತರೆಮರೆ 

೧೯೮೯ ಮಾಣವಿ ಕಾದಂಬರಿ ೧. 

1989 ಮಾಕು ಗೋಡಲು ಲೆವು 

೧೯೯೦ ಪುಟ್ಟುಜಿನ ಬಾಲೆಗ್ ಬರೆತಿನ ಪತ್ರ 

೧೯೯೦ ಆಕಾಸಮ್ಲೋ ಸಾಗಂ  

೧೯೯೨ ರಜಕಿಯ ಕಠಾಲು

೧೯೯೩ ಗುಲಬೀಲು 

೧೯೯೩ ನೀಲಿ ಮೇಘಾಲು 

೧೯೯೩ ನೀಲಿ ಮೇಘಾಲು 

೧೯೯೪ ನುರೆಲ್ಲಾ ಚಲಂ

೧೯೯೪ ಸರಂಸಂ 

೧೯೯೪ ವಿಧವೆರ್ 

1995 ಸರಿಹಡ್ಡುಲು ಲೇನಿ ಸಂಧ್ಯಾಲು 

೧೯೯೫ ಪ್ರಯೋಗಗಂ ಸಣ್ಣ ಕತೆತ ಸಂಗ್ರಹ ೧. 

1995 ವಲ್ಲು ಆರುಗುರು ನಾಟಕ 

೨೦೦೧ ಚರಿತ್ರೆ ಸ್ವರಲು 

೨೦೧೬ ಸೀತಾನ ಮುಕ್ತಿ

ಲಲಿತಾ ಕುಮಾರಿ ಜರ್ನಲ್ ಬೊಕ್ಕ ಪತ್ರಿಕೆಲೆಡ್ ಪ್ರಕಟವಾದ್ ಲೇಖನೊಲೆನ್ ಬರೆಯೆರ್, ಅವು ಹೆಚ್ಚಿನವು ಸ್ತ್ರೀವಾದೊಗು ಸಂಬಂಧಪಟ್ಟಿನವು. ಪಾಶ್ಚಾತ್ಯ ಸ್ತ್ರೀವಾದಿಲು, ಸ್ತ್ರೀವಾದಿ ಚಳುವಳಿ, ಫಸ್ಟ್-ವೇವ್ ಫೆಮಿನಿಸಂ ಬೊಕ್ಕ ಸೆಕೆಂಡ್ ವೇವ್ ಫೆಮಿನಿಸಂನ್ ತೆಲುಗು ಓದುಗೆರೆಗ್ ಪರಿಚಯ ಮಲ್ತಿನ ಸುರುತ ವ್ಯಕ್ತಿ ಆಯೆರ್.

## ಪ್ರಶಸ್ತಿ ಬೊಕ್ಕ ಗೌರವೊಲು
೧೯೮೭- ಅತ್ಯುತ್ತಮ ಕಾದಂಬರಿ ಪ್ರಶಸ್ತಿ 

೧೯೯೦- ಶ್ರೇಷ್ಠ ಕಾದಂಬರಿ ಪ್ರಶಸ್ತಿ ಮಹಿಳಾ ಕಾರಣೊಲೆಡ್ ಮಲ್ತಿನ ಪ್ರಯತ್ನೊಗು 

1993 ಸ್ವೆಚ್ಚಾ ಪ್ರಶಸ್ತಿ

೧೯೯೮ ತೋಡು ನಂದಿ ಪ್ರಶಸ್ತಿ (ಅತ್ಯುತ್ತಮ ಕಥೆ ರಚನೆಕಾರೆ) ಆಂಧ್ರ ಪ್ರದೇಶ ಸರಕಾರ ಪ್ರದಾನ 

1999 ಎನ್ ಎ ಅತ್ಯುತ್ತಮ ಮಹಿಳಾ ಸಾಹಿತಿ ಪ್ರಶಸ್ತಿ ಪಡೆದ ತೆಲುಗು ವಿಶ್ವವಿದ್ಯಾನಿಲಯ

2009 ಎನ್ ಎ ಸುಶೀಲಾ ನಾರಾಯಣ ರೆಡ್ಡಿ ಪ್ರಶಸ್ತಿ 

೨೦೧೩ ಎನ್ ಎ ಕಂಡುಕುರಿ ವೀರಸಲಿಂಗ ಸಾಹಿತ್ಯ ಪ್ರಶಸ್ತಿ 

೨೦೧೪ ಎನ್ ಎ ಲೋಕ ನಾಯಕ್ ಪ್ರತಿಷ್ಠಾನ ಪ್ರಶಸ್ತಿ

೨೦೧೫ ವಿಮುಕ್ತ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026